טוד לסאנס

טוד ג'יימס לסאנס (באנגלית: Todd James Lasance; נולד ב-18 בפברואר 1985) הוא שחקן קולנוע וטלוויזיה אוסטרלי.

 קריירה 
בשנת 2006, לאסנס ערך את הופעת הבכורה שלו בסדרת דרמת העשרה "Blue Water High". בשנת 2007 לוהק לאופרת הסבון "קרוב רחוק" בתפקיד אדן ג'פריז, המוכר בדרך כלל כתפקיד הפריצה שלו. באוקטובר 2007 הודיעה ההפקה שהוא יהפוך לשחקן קבוע בעונה 2008. במאי 2009 הוא זכה בפרס הלוגי לשחקן הפופולרי ביותר. בדצמבר 2009 הודיע לאסנס שהוא עוזב את הסדרה במטרה להמשיך בקריירת המשחק שלו בארצות הברית. הוא צילם את סצנותיו האחרונות ב-11 בדצמבר 2009.

בשנת 2008, לאסנס ערך את הופעת הבכורה שלו בסרט עם תפקיד קטן בסרט "המרוץ לזהב". בשנת 2010 לוהק לאסנס לאחד מסרטי הפתיחה המתוכננים לסדרת דרמת הפשע האוסטרלית "Underbelly". הסדרה הוקרנה בבכורה ב-7 בפברואר 2011.

במארס 2010 דיווח העיתון "סידני מורנינג הראלד" כי לאסנס חתם על שיתוף פעולה במיני סדרת הדרמה "Cloudstreet", המבוססת על הרומן של טים ווינטון באותו שם, בו שיחק בתפקיד קוויק לם. הסיפור עוקב אחר חייהן של שתי משפחות אוסטרליות ממעמד הפועלים המתגוררות יחד ברחוב אחד. הסדרה צולמה בפרת'. הסדרה הוקרנה בבכורה בערוץ המנויים Showcase ב-22 במאי 2011 וזכתה לביקורות חיוביות מצד המבקרים.

בספטמבר 2010, הודיע ערוץ 9 האוסטרלי כי לאסנס הצטרף לעונה השלישית של סדרת דרמת ההרפתקאות "Rescue: Special Ops".

בינואר 2011 אושר כי לאסנס ישחק בתפקיד ראשי בסדרת הדרמה המשפטית "Crownies" בה גילם את עורך הדין הצעיר הכריזמטי בן מקמהון. הסדרה איחדה את לאסאנס עם חברתו לצוות לשעבר לסדרה קרוב רחוק, אינדיאנה אוונס. הסדרה הוקרנה בבכורה ב-14 ביולי 2011 ורצה עונה אחת.

לאחר הופעתו ב-"Crownies", לוהק לאסנס לסרט הטלוויזיה "The Great Mint Swindle" בתפקיד פיטר מיקלברג, אחד משלושת האחים מיקלברג החשודים במעורבות בשוד. הסדרה הוקרנה בבכורה ב-11 במרץ 2012 וזכתה לביקורות מעורבות של מבקרים.http://au.news.yahoo.com/thewest/entertainment/a/-/entertainment/10497217/from-student-to-accidental-star/

בשנת 2012 שיחק לאסנס את תפקידו של יוליוס קיסר הצעיר בעונה הרביעית והאחרונה של סדרת האקשן ההיסטורית האמריקאית "ספרטקוס". העונה הוקרנה בבכורה ב-25 בינואר 2013.

לאסנס חזר לגלם את התפקידו של בן מקמהון סדרת הספין אוף של "Crownies", "ג'אנט קינג" בשנת 2017.

בשנת 2018 שיחק בסרט הטלוויזיה האוסטרלי "שלך: אוליביה ניוטון-ג'ון" על חייה ועל הקריירה הארוכה של הזמרת אוליביה ניוטון-ג'ון. 

בשנת 2021 שיחק במותחן הבלשי של הבמאי האיטלקי סטפאנו סולימה "ללא חרטה", המבוסס על הספר באותו השם מאת טום קלנסי.

בשנת 2023 כיכב בסדרת הפעולה האוסטרלית "NCIS: סידני" בתפקיד ג'ים דמפסי, קצין המשטרה הפדרלית האוסטרלית. הסדרה, שודרה לראשונה ברשת פרמאונט+ וברשת Network 10 באוסטרליה והיא מהווה ספין אוף לסדרה "NCIS" והסדרה החמישית בזיכיון NCIS.

 חיים אישיים 
לאסנס הוא בנם של רוברט וג'אן לאסנס ויש לו אח גדול יותר, צ'אד. הוא ומשפחתו התגוררו בעיירה מדובי, ניו סאות' ויילס לפני שעברו לעיר הסמוכה ניוקאסל בשנת 2002. הוא למד במכללה הנוצרית של סנט פיליפ. הוא קיבל הכשרה רשמית נוספת כשחקן בבית הספר למשחק Screenwise בסידני. בדצמבר 2008 הוא חזר לשם כדי להעביר קורס משחק קצר לתלמידים צעירים.

קריירת המשחק שלו דרשה ממנו לעבור להתגורר בסידני ושם חלק דירה עם מארק פורזה. הוא גם חלק דירה עם לינקולן לואיס, שגילם את אויבו בסדרה.http://au.lifestyle.yahoo.com/who/celebrity-interviews/article/-/5918846/em-home-em-em-and-em-em-away-em-s-lincoln-lewis-em-and-em-todd-lasance/

בדצמבר 2008 הוא הופיע בקליפ של השיר "Habit Habit", של להקתו של מארק פורזה פלקון רוד.

לאסנס היה מעורב בתאונת דרכים ב-10 באוגוסט 2008, בו הרכב שלו התנגש בהונדה סיוויק של קשיש. הוא והנוסע שישב לידו יצאו עם פציעות קלות, ואילו הנהג הקשיש נלקח במצב קשה לבית החולים אך מאוחר יותר התאושש דיו לשחרורו.http://www.news.com.au/entertainment/television/home-and-away-star-trapped-in-car-crash/story-e6frfmyi-1111117189741.htm

לאסנס ולאשתו ג'ורדן ווילקוקס נולדה בת בשנת 2016.

 מעצר 
ב-12 בדצמבר 2009 נעצר לאסנס במועדון לילה בקינגס קרוס בגין החזקת קוקאין.

 פילמוגרפיה 
 קולנוע 
 שנה סרט תפקיד הערות 2008 הבהלה לזהב ילד 2015 טרמינוס זאק ארונסון 2019 מסיבת הגירושין  צ'אד 2021 ללא חרטה דאלאס2022אתר שחורווסליSeriously Redפורבס2023עוז רוחקרייג אלת'רטון

 טלוויזיה 
 שנה סדרה תפקיד הערות 2005–2010 קרוב רחוק אדן ג'פריז 482 פרקים 2006 מים כחולים גבוהים כריס 2 פרקים 2007 בנות מקלאוד בראד פרק: "קווי דם" 2011 Underbelly סמ"ר דין תומאס סרט טלוויזיה "קלודסטריט" כבש מהיר פרק: "חלק 3" Rescue: Special Ops קאם ג'קסון 8 פרקים Crownies בן מקמהון תפקיד ראשי; 22 פרקים 2012 The Great Mint Swindle פיטר מיקלברג סרט טלוויזיה Bikie Wars: Brothers in Arms ילדון 4 פרקים 2013 ספרטקוס יוליוס קיסר 9 פרקים 2014 AZNAC Girls מייג'ור סידני "סיד" קוק 6 פרקים 2015–2016 יומני הערפד ג'וליאן 10 פרקים 2016 הפלאש אדוארד קלריס / יריב 3 פרקים 2017 ג'נט קינג בן מקמהון פרק: "פועל מחוץ לשעון" 2018 Underbelly סיד קולינס מיני סדרה Olivia Newton-John: Hopelessly Devoted to You לי קרמר סרט טלוויזיה של ערוץ 7 Bite Club דן קופר 8 פרקים2022Darby and Joanריילי הרינגטוןפרק: "#1.6" 2023 NCIS: סידני ג'ים דמפסיתפקיד ראשי; 8 פרקים

 פרסים ומועמדויות 
 שנה פרס קטגוריה סדרה/סרט תוצאה 2009 פרסי לוגי שבוע הטלוויזיה לוגי כסף לשחקן הפופולרי ביותר קרוב רחוק  2010  2011 Jameson IF Awards מחוץ לקופסה Crownies  פרסי AACTA שחקן האורח הטוב ביותר או שחקן המשנה קלודסטריט 

קישורים חיצוניים

הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1985
קטגוריה:NCIS